తమన్నా
తమన్నా భాటియా (జ. 1989 డిసెంబరు 21) తెలుగు, తమిళ్, హిందీ సినీ పరిశ్రమల్లో నటించే ఓ భారతీయ నటి, మోడల్, నృత్యకారిణి. తమన్నా అని మాత్రమే పిలవబడే ఈమె ముఖ్యంగా తెలుగు, తమిళ్ సినిమాల్లో నటించింది. తమన్నా 2005లో "చాంద్ సా రోషన్ చెహ్రా" అనే సినిమాతో హిందీలో అడుగుపెట్టింది. అదే ఏడాది "శ్రీ" సినిమాతో తెలుగులో, 2006లో "కేడీ"తో తమిళంలోకి అడుగుపెట్టింది. మూడూ విఫలమైనా 2007లో శేఖర్ కమ్ముల దర్శకత్వంలో వచ్చిన తెలుగు సినిమా "హ్యాపీ డేస్", బాలాజీ శక్తివేల్ దర్శకత్వంలో వచ్చిన తమిళ్ సినిమా కళ్ళూరి తమన్నాకి సరైన గుర్తింపును ఇచ్చాయి.
సురయ్యా
ఈమె జూన్ 15, 1929 న జన్మించారు. జనవరి 31, 2004 న మరణించారు. బొంబాయిలో జె.బి.పెటిట్ ఉన్నత పాఠశాలలో విద్యాభ్యాసం. పర్షియన్, ఖురాన్ చదివారు. మేనమామ జుహూర్ ఈమెను "తాజ్ మహల్"లో బాల నటిగా ప్రవేశపెట్టాడు. 1942 లో నౌషాద్ నయీ దునియా' లో పాడించాడు. దేవానంద్ హిందువు అనే నెపంతో పెద్దలు తమ పెళ్ళి జరుపలేదనే బాధతో జీవితాంతం అవివాహిత గానే ఉండిపోయిన అమర ప్రేమికురాలు. ఆమె మధుర స్వరం విన్న నెహ్రూ "సురయ్యా మీర్జా గాలిబ్ ఆత్మను బ్రతికించింది" అని ప్రశంసించాడు.